***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2019-2020 нче уку елы)

**4 нче сыйныф**

**Үткәрү вакыты – 60 минут**

**Максималь балл – 38**

**I. Тестлардан дөрес җавапны билгеләгез.**

1. Нечкә сузык авазлардан гына торган мәкальне билгеләгез. **(2 балл)**

а) *Һәр көннең үз эше бар.*

ә) *Һәркем үз эшен үзе белә.*

б) *Ун кат укы, бер кат яз.*

в) *Бер галим йөз наданны җиңәр.*

2. Татар алфавитында 15 нче урында урнашкан хәреф дөрес күрсәтелгән рәтне билгеләгез. **(2 балл)**

а) З;

ә) К;

б) Л;

в) Н.

3. Антоним парлар дөрес күрсәтелгән рәтне билгеләгез. **(2 балл)**

а) *зур* – *биек*;

ә) *акыллы* – *белемле*;

б) *таза* – *юан*;

в) *арзан* – *кыйбат*.

4. Кушма сүз дөрес күрсәтелгән рәтне билгеләгез. **(2 балл)**

а) *дәрес*;

ә) *җырчы*;

б) *карабодай*;

в) *егерме*.

5. Калын хәрефләр белән бирелгән исемнәрнең килешләре дөрес күрсәтелгән рәтне билгеләгез. **(2 балл)**

*Кул* ***кулны*** *юар, ике кул* ***битне*** *юар.* (Мәкаль)

а) баш килеш;

ә) төшем килеше;

б) чыгыш килеше;

в) урын-вакыт килеше.

6. Үткән заман хикәя фигыль кулланылган җөмлә күрсәтелгән рәтне билгеләгез. **(2 балл)**

а) *Алсу бүген мәктәпкә бара.*

ә) *Әбием бик тәмле өчпочмак пешерде.*

б) *Бүген мәктәптә волейбол ярышы булачак.*

в) *Агач ботагында кош сайрый.*

7. Мәкальдәге калын хәрефләр белән бирелгән сүзнең төре дөрес күрсәтелгән рәтне билгеләгез. **(2 балл)**

*Галим булып* ***кем*** *туган?* (Мәкаль)

а) алмашлык;

ә) исем;

б) сыйфат;

в) фигыль.

8. Җөмләнең төре дөрес күрсәтелгән рәтне билгеләгез. **(2 балл)**

*Йөз ел яшә, йөз ел өйрән.* (Мәкаль)

а) хикәя;

ә) сорау;

б) боеру;

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. (8 балл)

*Сузык авазлар ике төркемгә бүленә: ... һәм ... . Тартык авазны белдерә торган хәрефләр саны – ... . Сыйфат ... билгесен белдерә. Төшем килеше ... ? ... ? сорауларына җавап бирә. Җөмләнең баш кисәкләре – ... һәм ... .*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. **(10 балл)**

*Сегодня солнечный день.* –

*Ученики учатся в школе.* –

*На втором уроке будут писать диктант.* –

*Библиотека не работает.* –

*Мама купила вкусные яблоки.* –

2. Сыйфатларның антонимнарын языгыз: **(4 балл)**

*Җылы* – ...

*Эшчән* – ...

*Юмарт* – ...

*Ак – ...*