***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2019-2020 нче уку елы)

**5 нче сыйныф**

**Үткәрү вакыты – 60 минут**

**Максималь балл – 42**

**I. Тестлардан дөрес җавапны билгеләгез.**

1. Калын сузык авазлардан гына торган мәкаль күрсәтелгән рәтне билгеләгез. **(2 балл)**

а) *Тел ташны эретә.*

ә) *Сүзне сатып алмыйлар.*

б) *Ашыккан соңга кала.*

в) *Эш – кешенең көзгесе.*

2. Яңгырау тартык авазлардан гына торган сүзләр дөрес күрсәтелгән рәтне билгеләгез. **(2 балл)**

а) *балык*, *шәһәр*, *мәктәп*;

ә) *гөмбә*, *бүре*, *авыл*;

б) *агач*, *яфрак*, *тәрәзә*;

в) *төлке*, *чыпчык*, *куян*.

3. Антоним парлар дөрес күрсәтелгән рәтне билгеләгез. **(2 балл)**

а) *авыр* – *җиңел*;

ә) *матур* – *чибәр*;

б) *җылы* – *кайнар*;

в) *яхшы* – *әйбәт*.

4. Парлы сүз дөрес күрсәтелгән рәтне билгеләгез. **(2 балл)**

а) *ташбака*;

ә) *өстәл*;

б) *дуслык*;

в) *әти-әни*.

5. Калын хәрефләр белән бирелгән исемнең килеше дөрес күрсәтелгән рәтне билгеләгез. **(2 балл)**

***Китапның*** *белмәгәне юк.* (Мәкаль)

а) баш килеш;

ә) иялек килеше;

б) юнәлеш килеше;

в) чыгыш килеше.

6. Артыклык дәрәҗәсендәге сыйфат дөрес күрсәтелгән рәтне билгеләгез. **(2 балл)**

а) *кызыл;*

ә) *кызылрак;*

б) *кып-кызыл;*

в) *кызгылт.*

7. Җыйнак җөмлә дөрес күрсәтелгән рәтне билгеләгез. **(2 балл)**

а) *Алтын көз җитте.*

ә) *Яфраклар коела.*

б) *Салкын яңгыр ява.*

в) *Бакчада сары, кызыл чәчәкләр үсә.*

8. Җөмләнең төре дөрес күрсәтелгән рәтне билгеләгез. **(2 балл)**

*Күп укыган күп белер.* (Мәкаль)

а) хикәя;

ә) сорау;

б) боеру;

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Тартык авазлар ике төркемгә бүленә: ... һәм ... . Татар телендә о, ө хәрефләре сүзнең ... иҗегендә генә языла. Ясагыч кушымчалар сүзнең төп мәгънәсен ... . ... саннарына -нчы/-нче кушымчалары ялгана. Минеке, синеке, аныкы – ... алмашлыклары. ... фигыльләр эш кушуны белдерә. Җөмләдә бер үк сорауга җавап биргән, бер үк сүзне ачыклаган сүзләр ... кисәкләр дип атала.*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. **(12 балл)**

*Сегодня воскресенье.* –

*Семья готовит обед.* –

*Мама варит суп. –*

*Папа чистит рыбу.* –

*Дедушка режет мясо.* –

*Бабушка жарит рыбу.* –

2. Сезнең гаиләдә ял көне ничек уза? Шул хакта 8-10 җөмлә төзеп языгыз. **(6 балл)**